b"\n_START_ARTICLE_\nMaple\n_START_PARAGRAPH_\nMaple \xe2\x80\x93 daugiaplatformis Waterloo Maple Software programinis produktas matematiniams skai\xc4\x8diavimams. Pirmoji versija i\xc5\xa1leista Ontarijuje Kanadoje 1981 m. Nuo 1988 m. program\xc4\x85 komerciniais tikslais k\xc5\xabr\xc4\x97 Waterloo Maple Inc. (dar \xc5\xbeinoma Maplesoft pavadinimu). Paskutin\xc4\x97 versija yra Maple 13.\n_START_SECTION_\nGalimyb\xc4\x97s\n_START_PARAGRAPH_\nMaple turi labai ger\xc4\x85 (vien\xc4\x85 geriausi\xc5\xb3) sistem\xc4\x85 \xc4\xafvairioms paprastoms bei diferencialin\xc4\x97ms lygtims, j\xc5\xb3 sistemoms analiti\xc5\xa1kai spr\xc4\x99sti, bei atlikti veiksmus su matricomis. Maple taip pat turi galimybes funkcij\xc5\xb3 grafikams bei kitai grafinei informacijai pateikti, tame tarpe galima kurti animacijas. Aritmetiniai apskai\xc4\x8diavimai gali b\xc5\xabti vykdomi bet kokiu norimu tikslumu (gali b\xc5\xabti \xc5\xa1imtai ar t\xc5\xabkstan\xc4\x8diai \xc5\xbeenkl\xc5\xb3 po kablelio). Ta\xc4\x8diau tiek didelio, tiek ir ma\xc5\xbeesnio tikslumo aritmetiniai skai\xc4\x8diavimai Maple vykdomi s\xc4\x85lyginai l\xc4\x97\xc4\x8diau ir tai n\xc4\x97ra stiprioji \xc5\xa1io paketo pus\xc4\x97._NEWLINE_Skirtingai nuo MathCad, kuris riboja sukurt\xc5\xb3 algoritm\xc5\xb3 perk\xc4\x97limo galimybes, Maple galima u\xc5\xbera\xc5\xa1yti bei perskaityti lygtis ir \xe2\x80\x9egryno teksto\xe2\x80\x9c forma, kuri pana\xc5\xa1i \xc4\xaf FORTRAN.\n_START_SECTION_\nKodo generavimas\n_START_PARAGRAPH_\nI\xc5\xa1 gaut\xc5\xb3 sprendini\xc5\xb3 prireikus generuojamas C ar FORTRAN kodas, kur\xc4\xaf lengva pritaikyti ir C++ bei Java programose. Skirtingai nuo MATLAB ir MathCad, kurie patys si\xc5\xablo skaitmeninio sprendimo galimybes, Maple prireikus yra geras \xc4\xafrankis kuriant tradicine programavimo kalba para\xc5\xa1yt\xc4\x85 skaitmeninio u\xc5\xbeduoties sprendimo program\xc4\x85. Tokie sugeneruoti fragmentai naudingi ir tada, jei kuriama programa bus vykdoma vienu metu daugeliu procesori\xc5\xb3 superkompiuteryje, arba jei sprendimo algoritmas, jo duomen\xc5\xb3 strukt\xc5\xabros yra tokios, jog ir naudojant \xe2\x80\x9epalengvinto programavimo\xe2\x80\x9c paketus programa neu\xc5\xbera\xc5\xa1oma pastebimai papras\xc4\x8diau. \xc5\xa0is metodas efektyvus dirbant su matricomis, nes \xc5\xa1iuo atveju glaustai u\xc5\xbera\xc5\xa1omas matricas turintis rei\xc5\xa1kinys \xe2\x80\x9ei\xc5\xa1skleid\xc5\xbeiamas\xe2\x80\x9c \xc4\xaf matric\xc5\xb3 bibliotekos nenaudojant\xc4\xaf kod\xc4\x85 bei neretai taip pat randami analitiniai matric\xc5\xb3 inversijos ir kiti sprendiniai. Maple sugeneruotas kodas naudojamas ir taikomosiose, galutiniam vartotojui skirtose programose._NEWLINE_Skaitmeninio sprendimo gali ir neprireikti, jei Maple randa analitin\xc4\xaf sprendin\xc4\xaf.\n_START_SECTION_\nVartotojo s\xc4\x85saja\n_START_PARAGRAPH_\nMaple komand\xc5\xb3 sistema savo sud\xc4\x97tingumu prilygsta eilinei programavimo kalbai ir jai gerai i\xc5\xa1mokti reikia ma\xc5\xbedaug tiek pat laiko. Ta\xc4\x8diau kadangi \xc5\xa1\xc4\xaf paket\xc4\x85 neretai naudoja jau programuoti mokantys \xc5\xbemon\xc4\x97s, tai dideliu tr\xc5\xabkumu nelaikoma.\n_START_SECTION_\nKomandos pavyzdys\n_START_PARAGRAPH_\nKomanda sprend\xc5\xbeianti antros eil\xc4\x97s diferencialin\xc4\x99 lygt\xc4\xaf \\frac{d^2y}{dx^2}(x) - 3 y(x) = x su pradin\xc4\x97mis s\xc4\x85lygomis y(0)=1, y'(0)=2:_NEWLINE_dsolve( {diff(y(x),x,x) \xe2\x80\x93 3*y(x) = x, y(0)=1, D(y)(0)=2}, y(x) );"